Fredningen er begrunnet med at Ekeberg basis var en viktig basislengde brukt i forbindelse med oppmålingen av jorden. Basisen ble oppført for å brukes som en basislengde i den mellomeuropeiske gradmålingen. En basis var markert med to endepunkter i et flatt lende, hvor avstanden mellom punktene kunne variere fra 2 til 10 km. Avstanden mellom endepunktene ble målt med de mest nøyaktige metoder. Dette blir en kjent lengde som gjør det mulig å beregne de ukjente sider i trekantene.